Hostales y Albergues Portugal Hostales en Lisboa Hoteles baratos en Lisboa Hoteles cerca a Marqués de Pombal
Lisboa - Hoteles baratos en el distrito Marqués de Pombal. Mapas de Lisboa, Fotos y comentarios de cada Hotel barato en Lisboa. Daniele 3 | Beibele Inthaneteng | Phetolelo ya Lefase le Lefsa
3 Kgoši Nebukadinetsara o kile a dira seswantšho+ sa gauta sa bophagamo bja dikubiti tše masometshela* le bophara bja dikubiti tše tshela.* A se hloma molaleng wa Dura seleteng sa Babilona.+
2 Kgoši Nebukadinetsara a roma batseta ba phutha babušiši, bakgoma+ le babuši, baeletši, boramatlotlo, baahlodi, ditsebi tša molao+ le balaodi ka moka ba dilete gore ba tle kgakolong+ ya seswantšho seo yena kgoši Nebukadinetsara a se hlomilego.
3 Ka nako yeo babušiši,+ bakgoma le babuši, baeletši, boramatlotlo, baahlodi, ditsebi tša molao le balaodi ka moka ba dilete ba ile ba kgobokanela go kgakola seswantšho seo kgoši Nebukadinetsara a se hlomilego. Ba ema ka pele ga seswantšho seo.
4 Segoeledi+ sa goeletša sa re: “Hee lena ditšhaba le merafo le maleme,+ le laelwa gore,
5 ge le ekwa modumo wa lepatata, naka, lekope, harepana, kwadi, nakaserebana le diletšo tša mmino tša mehuta ka moka,+ le khunameng le rapele seswantšho sa gauta seo kgoši Nebukadinetsara a se hlomilego.
6 Mang le mang yo a sa khunamego a se rapela+ o tla lahlelwa sebešong se se tukago mollo.”+
7 Ka gona, ya re ge ba ekwa modumo wa lepatata, naka, lekope, harepana, kwadi le diletšo tša mmino tša mehuta ka moka, merafo ka moka,+ ditšhaba ka moka le maleme ka moka ba khunama ba rapela seswantšho sa gauta seo kgoši Nebukadinetsara a se hlomilego.
8 Ka gona, ka yona nako yeo Bakaladea ba bangwe ba batamela ba latofatša Bajuda.+
9 Ba bolela le kgoši Nebukadinetsara ba re: “A kgoši e phele go iša mehleng ya neng le neng.+
10 Wena kgoši o laetše gore mang le mang yo a kwago modumo wa lepatata, naka, lekope, harepana, kwadi, nakaserebana le diletšo tša mmino tša mehuta ka moka,+ a khuname a rapele seswantšho sa gauta;
11 le gore mang le mang yo a sa khunamego a se rapela, a lahlelwe sebešong se se tukago mollo.+
12 Go na le Bajuda ba bangwe bao o ba beilego gore ba buše selete sa Babilona,+ bona ke Shaderaka, Meshaka le Abedinego; wena kgoši, bannatia ba ga ba go hlomphe, ga ba hlankele medimo ya gago, le gona ga ba rapele seswantšho sa gauta seo o se hlomilego.”+
13 Nebukadinetsara a befetšwe e bile a galefile o šoro,+ a re Shaderaka, Meshaka le Abedinego+ ba tlišwe. Ke moka ba tlišwa pele ga kgoši.
14 Nebukadinetsara a bolela le bona a re: “Wena Shaderaka, Meshaka le Abedinego, na ke therešo gore ga le hlankele medimo ya ka+ le gore ga le rapele seswantšho sa gauta seo ke se hlomilego?+
15 Bjale ge e ba le itokišeditše gore ge le ekwa modumo wa lepatata, naka, lekope, harepana, kwadi, nakaserebana le diletšo tša mmino tša mehuta ka moka,+ le tla khunama la rapela seswantšho se ke se dirilego, gona go lokile. Eupša ge e ba le ka se se rapele, le tla lahlelwa sebešong se se tukago mollo ka yona nako yeo. Le gona ke mang modimo yo a ka le hlakodišago diatleng tša ka?”+
16 Shaderaka, Meshaka le Abedinego ba araba kgoši ba re: “Wena Nebukadinetsara, ga go nyakege gore re bolele selo le wena tabeng ye.+
17 Ge e ba seo se ka direga, Modimo wa rena yo re mo hlankelago o tla kgona go re hlakodiša. O tla re hlakodiša sebešong se se tukago mollo le seatleng sa gago, wena kgoši.+
18 Eupša ge e ba go ka se be bjalo, wena kgoši o tsebe gore ga re hlankele medimo ya gago, le seswantšho sa gauta seo o se hlomilego re ka se se rapele.”+
19 Ke moka Nebukadinetsara a tlalwa ke pelo, a hlafišetša Shaderaka, Meshaka le Abedinego sefahlego. A laela gore sebešo se bešeletšwe ka makga a šupago go feta ka mo go tlwaelegilego.
20 A laela bannatia ba bangwe ba dinatla+ mo go bahlabani ba gagwe gore ba tleme Shaderaka, Meshaka le Abedinego, ba ba lahlele sebešong se se tukago mollo.+
21 Ka gona ba tlengwa ba sa apere diaparo tša bona, dikobo tša bona le dikefa gotee le diaparo ka moka gomme ba lahlelwa sebešong se se tukago mollo.
22 Ka ge lentšu la kgoši le be le le bogale gomme sebešo sona se bešeleditšwe kudu, bannatia ba bao ba ilego ba swara Shaderaka, Meshaka le Abedinego ke bona ba ilego ba bolawa ke kgabo ya mollo.
23 Ge e le bannatia bale ba bangwe ba bararo, e lego Shaderaka, Meshaka le Abedinego, ba wela sebešong se se tukago mollo ba tlemilwe.+
24 Kgoši Nebukadinetsara a napa a tšhoga gomme a ema ka pela. A botšiša bakgomana ba gagwe a re: “Na ga se ra lahlela bannatia ba bararo mollong ba tlemilwe?”+ Ke moka ba araba kgoši ba re: “Ee, go bjalo kgoši.”
25 Yena a re: “Ke bona bannatia ba bane ba itshepelela mollong ba hunologile, e bile ga se ba gobala, le gona wa bone o swana le morwa wa medimo.”+
26 Ke moka Nebukadinetsara a batamela mojako wa sebešo se se tukago mollo.+ A re: “Shaderaka, Meshaka le Abedinego, lena bahlanka ba Modimo Yo Godimodimo,+ etšwang le tle mo!” Shaderaka, Meshaka le Abedinego ba napa ba tšwa mollong.
27 Babušiši, bakgoma, babuši gotee le matona+ a kgoši bao ba bego ba bokane fao ba ile ba bona gore mollo ga se wa fiša mebele ya bannatia bao,+ le gore ga go moriri wa dihlogo+ tša bona wo o bego o tlabotšwe ke mollo, le gore gaešita le diaparo tša bona di be di sa direga selo, e bile ba be ba sa nkge mollo.
28 Nebukadinetsara a re: “A go retwe Modimo wa Shaderaka, Meshaka le Abedinego,+ yo a rometšego morongwa+ wa gagwe a hlakodiša bahlanka ba gagwe bao ba mmotilego,+ bao ba nyaditšego lentšu la kgoši gomme ba gafa mebele ya bona ka gobane le gatee ba be ba ka se hlankele+ le go rapela+ modimo le ge e le ofe ka ntle le Modimo wa bona.+
29 Ka gona ke ntšha taelo ya gore batho le ge e le bafe,+ setšhaba goba leleme, bao ba bolelago selo se se fošagetšego ka Modimo wa Shaderaka, Meshaka le Abedinego ba kgabetlelwe,+ ntlo ya bona e fetolwe lefelo la boithomelo+ la batho bohle; ka ge go se na modimo yo mongwe yo a kgonago go hlakodiša go swana le yo.”+
30 Kgoši ya napa ya dira gore dilo di sepelele Shaderaka, Meshaka le Abedinego gabotse seleteng sa Babilona.+
^ Mo e ka bago dimithara tše 27.
^ Mo e ka bago disenthimithara tše 270.